cyanic-selkie/wikianc huggingface dataset:
Χρίστος Παπακυριακόπουλος
Οικογένεια και αρχή της σταδιοδρομίας του
Το 1948 ο Ραλφ Φοξ τον προσκάλεσε ως προσωπικό του καλεσμένο στο τμήμα μαθηματικών του Πρίνστον. Ο Φοξ είχε εντυπωσιαστεί από τον Παπακυριακόπουλο όταν ο τελευταίος του έστειλε ένα φιλόδοξο γράμμα, στο οποίο υπήρχε η απόδειξη για το λήμμα του Ντεν. Η απόδειξη όπως αποδείχθηκε ήταν λανθασμένη, αλλά η χορηγία του Φοξ θα συνεχιζόταν για πολλά χρόνια ακόμα και έτσι ο Παπακυριακόπουλος μπόρεσε να συνεχίσει να εργάζεται χωρίς να τον ανησυχούν τα οικονομικά. Όταν πήγε στην Αμερική ήταν χαρακτηρισμένος ως "επικίνδυνος κομμουνιστής".
Οι έρευνές του στο Πρίνστον
Ο Παπακυριακόπουλος είναι περισσότερο γνωστός για τις αποδείξεις του στο λήμμα του Ντεν, το θεώρημα του βρόχου και το θεώρημα της σφαίρας. Και τα τρία είναι θεμελιώδους σημασίας για την μελέτη των τρισδιάστατων πολλαπλοτήτων.Για την εργασία του αυτή τού απονεμήθηκε το πρώτο βραβείο Βέμπλεν στη γεωμετρία το 1964. Από τη δεκαετία του 1960 και μετά εργάστηκε κυρίως επάνω στην υπόθεση του Πουανκαρέ.
Οι αριστερές πολιτικές απόψεις του Παπακυριακόπουλου οδήγησαν τις ελληνικές αρχές να τον καταγγείλουν ως κομμουνιστή στις αμερικανικές αρχές όταν εκείνος έφτασε εκεί.
Ήταν κλειστός ως χαρακτήρας και περνούσε την περισσότερη ώρα στο γραφείο του δουλεύοντας, και ακούγοντας τον αγαπημένο του Βάγκνερ. Λέγεται ότι έζησε στο ίδιο δωμάτιο ξενοδοχείου επί 25 χρόνια.
Βιβλιογραφία-πηγές
8ο Πανελλήνιο Συνέδριο Άλγεβρας, Θεωρίας Αριθμών και Εφαρμογών https://web.archive.org/web/20120325174611/http://www.math.ntua.gr/synedrioalgevras/papa.html
Κατηγορία:Έλληνες μαθηματικοί Κατηγορία:Μέλη του ΕΑΜ
Μητίοχος
Ο Μητίοχος ή, κατ' άλλους, Μήτιχος ήταν αρχαίος Έλληνας ρήτορας και αρχιτέκτονας της εποχής του Περικλέους και στενός φίλος του. Με δικά του σχέδια και υπό την επίβλεψή του κατασκευάστηκε στην Αθήνα μεγάλο δικαστικό μέγαρο, το οποίο ονομάστηκε Μητίχειο ή Μητίχιο, το οποίο αποτελείτο από δύο κτίσματα: Στο πρώτο, που έφερε το όνομα του κατασκευαστή, συνεδρίαζε η ολομέλεια της Ηλιαίας, ενώ στο δεύτερο ή Μείζον συνεδρίαζε το Παράβυστον.
Πηγές
Κατηγορία:Αρχαίοι Έλληνες ρήτορες Κατηγορία:Αρχαίοι Έλληνες αρχιτέκτονες
Έλενα Κόλεβα
Η Έλενα Κόλεβα (γεννήθηκε στις 1 Δεκεμβρίου 1977) είναι Βουλγάρα επαγγελματίας διεθνής πετοσφαιρίστρια η οποία αγωνίζεται ως διαγώνιος στη Μπισόντε Σαν Κασιάνο, ομάδα της Ιταλίας.
Καριέρα
Η Έλενα Κόλεβα έκανε τα πρώτα της βήματα στο χώρο της πετοσφαίρισης στις ακαδημίες της Λέφσκι Σόφιας, στην οποία παρέμεινε μέχρι το 2000. Στη συνέχεια, μεταπήδησε στην Ελλάδα, για λογαριασμό του Βύρωνα Αθηνών. Ωστόσο, στην ομάδα του Βύρωνα παρέμεινε για λίγους μόνο μήνες καθώς μεσούσης της αγωνιστικής περιόδου 2000-01 αποφάσισε να αποχωρήσει από το σύλλογο και να ταξιδέψει στην Ιταλία για λογαριασμό της Φόρμε Σολιέρα.
Το 2001 ταξίδεψε στη Γερμανία για λογαριασμό της Μπάγερν Λόλοφ, στην οποία παρέμεινε για ένα χρόνο. Το 2002 επέστρεψε στη Βουλγαρία και τη Λέφσκι Σόφιας, την ομάδα από την οποία ξεκίνησε την καριέρα της.
Από το 2003 και μέχρι το 2009, η Έλενα Κόλεβα αγωνίστηκε σε διάφορους συλλόγους της Ιταλίας και συγκεκριμένα στις: Βιρτζίλιο Γκαμπιόλι, Μόντε Σιάβο, Ρεμπέτσι Ριβεργκάρο, Καριμπάρμα Βόλλευ και Λούπα Πασιέντζα. Μοναδική εξαίρεση σε αυτήν την εξαετία της συνεχούς παρουσίας της στην Ιταλία, αποτέλεσε ένα πέρασμά της από τη ρωσική Φάκελ Νόβι (2007-08).
Το 2009 επέστρεψε για δεύτερη φορά στην καριέρα της στην Ελλάδα, αυτήν τη φορά για λογαριασμό του Ολυμπιακού Πειραιώς. Στην ομάδα του Πειραιά παρέμεινε για δύο χρόνια έχοντας καταφέρει να κατακτήσει το Κύπελλο Ελλάδας του 2011. Η κατάκτηση του τροπαίου αυτού αποτελούσε τη μέχρι τότε ιστορικότερη επιτυχία του συλλόγου, καθώς ήταν ο πρώτος τίτλος του συγκεκριμένου τμήματος του Ολυμπιακού -σε εθνικό επίπεδο- από την ίδρυσή του και μετά.
Επόμενος σταθμός στην καριέρα της Κόλεβα ήταν η Ντιναμό Βουκουρεστίου, ομάδα της Ρουμανίας. Στην ομάδα του Βουκουρεστίου παρέμεινε για μία μόλις αγωνιστική περίοδο.
Το 2012 επέστρεψε στην Ιταλία και αγωνίστηκε αρχικά με τη Σάνιταρς Μαθάνο (2012-13) κι έπειτα με τη Μπισόντε Σαν Κασιάνο (2013-14). Στη Σαν Κασιάνο παραμένει μέχρι και σήμερα.
Διεθνείς συμμετοχές
Η Έλενα Κόλεβα έχει πραγματοποιήσει αρκετές συμμετοχές με την Εθνική ομάδα πετοσφαίρισης γυναικών της Βουλγαρίας.
Πηγές
Κατηγορία:Βούλγαροι πετοσφαιριστές Κατηγορία:Πετοσφαιρίστριες ΟΣΦΠ
Νικόλαος Ταμπακόπουλος
Ο Νικόλαος Ταμπακόπουλος (1778-1825) ήταν στρατηγός του αγώνα του 1821, οπλαρχηγός του Θεόδωρου Κολοκοτρώνη και καπετάνιος της Καρύταινας, μέλος της Φιλικής Εταιρείας, προεστός της Βυτίνας, μεγαλοτραπεζίτης της Τριπολιτσάς και ο μεγαλύτερος Πελοποννήσιος χρηματοδότης της Ελληνικής Επανάστασης του 1821.
Βιογραφικά στοιχεία
Ο Νικολής Ταμπακόπουλος ήταν ο επιφανέστερος εκπρόσωπος της γνωστής προυχοντικής οικογένειας από τη Βυτίνα. Ήταν γιος του προεστού Θεόδωρου Ταμπακόπουλου και σύζυγος της Αικατερίνης Χρηστακοπούλου. Προεπαναστατικά ήταν πρόκριτος της Βυτίνας και ο μεγαλύτερος τραπεζίτης της Πελοποννήσου. Ήταν ένας εκ των αρχηγών και αυτουργών της επανάστασης και για τις ανάγκες του Αγώνα και της Φιλικής Εταιρείας έδωσε ολόκληρη την κολοσσιαία περιουσία του, πάνω από 1,5 εκατ. γρόσια. Αυτός χρηματοδότησε τον Θ. Κολοκοτρώνη όταν έφτασε από τη Ζάκυνθο στην Πελοπόννησο λίγο πριν την Επανάσταση.
Ήταν μέλος της εφορείας του στρατοπέδου του Κολοκοτρώνη στην Καρύταινα, ενώ ήταν ένθερμος υποστηρικτής της Φιλικής Εταιρείας χρηματοδοτώντας τη με σεβαστά ποσά, ιδιαίτερα τα έτη 1819 και 1820.
Υπήρξε από τους πρωτεργάτες της Συνέλευσης των Καλτεζών (20 - 26 Μαΐου 1821) και ήταν ιδρυτικό μέλος της Πελοποννησιακής Γερουσίας υπό την προεδρία του Πετρόμπεη Μαυρομιχάλη. Έγινε μέλος της εφορείας των Τρικόρφων επί της προεδρίας του Κανέλλου Δεληγιάννη. Του έγινε πρόταση να αναλάβει Πρωθυπουργός της επαναστατικής Κυβέρνησης, αλλά αρνήθηκε λέγοντας: «Ἡ κατάστασις τῆς πατρίδος δέν ἐπιτρέπει νά κλεισθῶ εἰς τήν μάνδραν τοῦ Ναυπλίου ἀλλά μέ καλεῖ εἰς τά στρατόπεδα».
Έφερε την πρώτη νίκη της επανάστασης στη Γορτυνία στο διάσελο της Αλωνίσταινας ως επικεφαλής Βυτιναίων στρατιωτών ανακόπτοντας την προσπάθεια των Τούρκων να εισβάλουν στη Γορτυνία. Διακρίθηκε στη μάχη κατά του Δράμαλη στα Δερβενάκια και κατά την πολιορκία της Τριπολιτσάς. Σφράγισε την αγάπη του για την πατρίδα με την προσωπική του θυσία, αφού έπεσε ηρωικά μαχόμενος στη μάχη των Τρικόρφων (24 Ιουνίου 1825) πολεμώντας κατά του Ιμπραήμ Πασά. Οι τρεις θυγατέρες του αιχμαλωτίστηκαν από το στρατό του Ιμπραήμ και πέθαναν στα χαρέμια της Αιγύπτου, ενώ το σπίτι του και τα μαγαζιά ισοπεδώθηκαν κατά το ολοκαύτωμα της Βυτίνας. Συνολικά 12 μέλη της ευρύτερης οικογένειάς του θυσιαστήκαν στον Αγώνα για την ελευθερία.
Μετά την επανάσταση κατετάγη στην Α’ τάξη αξιωματικών. Οδός στη Βυτίνα και την Τρίπολη φέρει το όνομά του.
Προεπαναστατική περίοδος
Το επεισόδιο στη «Χελωνοσπηλιά»
Στις αρχές Μαρτίου του 1821 ο Ν. Ταμπακόπουλος βρισκόταν στα Καλάβρυτα για να εισπράξει τα χρήματα (ιδιωτικές και κοινές ομολογίες) που του όφειλαν ο βοεβόδας των Καλαβρύτων Αρναούτογλου, ο Ασημάκης Ζαΐμης καθώς και η επαρχεία.
Ο Ασημάκης Ζαΐμης αδυνατούσε να αποπληρώσει το δάνειο προς το Ν. Ταμπακόπουλο και αποφάσισε στις 16 Μαρτίου του 1821 να στείλει τον Ι. Χονδρογιάννη με συνοδεία μερικών ανδρών και να στήσει ενέδρα στη Χελωνοσπηλιά με εντολή να σκοτώσουν τον Ταμπακόπουλο και να αρπάξουν τις ομολογίες και τα χρήματα.
Ο Ν. Ταμπακόπουλος ο οποίος επέστρεφε στην Τριπολιτσά μετά την ανεπιτυχή του προσπάθεια να εισπράξει τα δάνεια, συνοδευόταν από τον Τούρκο φοροεισπράκτορα Σεϊδήν Λαλιώτη ο οποίος και αυτός γύριζε από τα Καλάβρυτα στην Τριπολιτσά. Η ταυτόχρονη επίθεση κατά του Τούρκου Λαλιώτη και του Ν. Ταμπακόπουλου θα έδινε στο όλο εγχείρημα πατριωτικό χαρακτήρα και θα συγκάλυπτε τα προσωπικά οικονομικά κίνητρα του Ζαΐμη.
Το σχέδιο της επίθεσης διέρρευσε εγκαίρως στο Ν. Ταμπακόπουλο από τη σύζυγο του προκρίτου των Καλαβρύτων Σωτήρη Χαραλάμπη, Βικτωρία Σισίνη. Ο Ν. Ταμπακόπουλος φρόντισε να βάλει εμπροσθοφυλακή τον Γιαννακόπουλο από την Αλωνίσταινα. Οι Χονδρογιανναίοι χτύπησαν τον Γιαννακόπουλο νομίζοντας ότι τα φορτία του είχαν όλη την ποσότητα χρημάτων στρέφοντας την προσοχή τους εκεί και έτσι βρήκε το χρόνο ο Ν. Ταμπακόπουλος να διαφύγει στον Φονιά και να οχυρωθεί μέσα σ’ ένα πύργο.
Αμέσως ειδοποίησε τους συγγενείς του στη Βυτίνα και αυτοί έστειλαν το σωματοφύλακα της οικογένειας Μάρκο Κολοκοτρώνη, αδερφό του Θόδωρου, μαζί με άλλους οπλοφόρους για να τον διασώσουν όπως χαρακτηριστικά περιγράφει ο ιστορικός της επανάστασης και γραμματέας του Δημήτριου Υψηλάντη, Ιωάννης Φιλήμων.
Η ληστρική αυτή επίθεση απέτυχε, αλλά ο Ν. Ταμπακόπουλος έχασε μέρος των χρημάτων του (50.000 γρόσια) και οι Τούρκοι έμαθαν για την επίθεση των Καλαβρυτινών ενισχύοντας τους φόβους τους για την επερχόμενη Επανάσταση - από τότε άρχισε ο εγκλεισμός των προσελθέντων στην Τριπολιτσά προεστών και αρχιερέων.
Στις 29 Μαρτίου 1821, μερικές μονάχα ημέρες μετά το επεισόδιο στη Χελωνοσπηλιά, ο Νικολής Ταμπακόπουλος θα πάρει μέρος στην πρώτη μάχη της Επανάστασης στην Καρύταινα ως οπλαρχηγός του Θεόδωρου Κολοκοτρώνη και καπετάνιος της Καρύταινας.
Επαναστατική περίοδος
Η έναρξη της επανάστασης τον βρήκε να έχει οργανώσει δικό του σώμα (100 στρατιώτες) και ήταν πρώτος οπλαρχηγός του Θ. Κολοκοτρώνη, με τον οποίο συνδεόταν με στενή οικογενειακή φιλία, όπως μνημονεύει ο Φωτάκος.
Η πρώτη πολεμική συμμετοχή του καταγράφεται κατά την πολιορκία του κάστρου της Καρύταινας στις 29 Μαρτίου 1821, όπου μικρό τμήμα υπό τον Ν. Ταμπακόπουλο εντάσσεται στο τμήμα του Κολοκοτρώνη. Η πολιορκία ήταν αποτυχημένη.
Στη συνέχεια, το τμήμα του Ν. Ταμπακόπουλου μαζί με αυτό του Δημητρακόπουλου από την Αλωνίσταινα, ανέκοψαν την προσπάθεια των Τούρκων να εισβάλουν στη Γορτυνία και έδωσαν μια από τις πρώτες μάχες της επανάστασης στο διάσελο της Αλωνίσταινας, όπου έπεσε και ο πρώτος Βυτιναίος νεκρός, ο Δημήτριος Τζοχαντάρης. Η μεγάλη αυτή νίκη βοηθά τον Κολοκοτρώνη να ανασυνταχθεί και να ανασυγκροτήσει τα στρατόπεδά του γύρω από την Τρίπολη.
Στις 28 Απριλίου 1821 στην Πιάνα, ο Θεόδωρος Κολοκοτρώνης ανακηρύσσεται αρχιστράτηγος της Επανάστασης και ο Ν. Ταμπακόπουλος μέλος της εφορείας του πολέμου.
Στις 13 Μαΐου 1821, μετά από ειδοποίηση του επισκόπου Βρεσθένης Θεοδωρήτου, σύσσωμοι οι Βυτιναίοι υπό τους Ταμπακόπουλους (Νικολή, Σωτήριο και Δημήτριο), Γιαννάκη Αλεβιζόπουλο, Ανδρέα και Θεόδωρο Λιαρόπουλο κ.α., πηγαίνουν στο Βαλτέτσι και παίρνουν μέρος στη μάχη εντασσόμενοι στο τμήμα του Θ. Κολοκοτρώνη.
Στις 8 Αυγούστου 1821 ο Ν. Ταμπακόπουλος μαζί με άλλους οπλαρχηγούς πήρε μέρος στη νικηφόρο μάχη της Γράνας, η οποία οδήγησε στην κατάληψη της Τριπόλεως.
Κατά την πολιορκία της Τριπόλεως κορυφαίο ρόλο έπαιξε ο Ν. Ταμπακόπουλος, προσφέροντας πολεμοφόδια αξίας 9.000 ταλλήρων.
Διακρίθηκε στη μάχη κατά του Δράμαλη στα Δερβενάκια (26 Ιουλίου 1822) και έπεσε ηρωικά μαχόμενος στη μάχη των Τρικόρφων (24 Ιουνίου 1825) πολεμώντας κατά του Ιμπραήμ Πασά.
Ο θάνατός του συγκλόνισε τη Βυτίνα, ενώ θρηνείται σε ορισμένα δημοτικά τραγούδια και μοιρολόγια όπως το παρακάτω:
Βουνά της Αλωνίσταινας και της Απάνω Χρέπας / τί έχετε π' αραχνιάσατε...
Μη σας εβάρεσε Βορειάς, μη σας επήρε ο Νότος;
Μηδέ Βορειάς μας βάρεσε, μηδέ Νοτιάς μας πήρε.
Μπραήμ πασάς μας έζωσε με τους στραβαραπάδες
Με τρεις χιλιάδες τακτικούς, πέντε καββελαρέους
Σκοτώσαν τον κυρ-Νικολή με τον Παπατσονόπλον
Εβγάτε μεσ' τον Άγιο-Λια, αγνάντια στην Βυτίνα.
Εκεί ν' ακούστε κλαύμματα, ν' ακούστε μοιρολόγια,
Πώς κλαίνε και πώς θλίβονται οι Ταμπακονυφάδες,
με τις Αλωνιστιώτισσες και χύνουν μαύρα δάκρυα.
Τα τελευταία χρήματα της οικογένειας, 300 φλουριά, προσέφερε η σύζυγός του Αικατερίνη, που είναι περισσότερο γνωστή από τη δημοτική ποίηση ως «κυρά Κατερινιώ», μετά το θάνατό του και την αιχμαλωσία των θυγατέρων του από τον Ιμπραήμ, στον τότε πρόεδρο της κυβέρνησης Γ. Κουντουριώτη.
Μετά την Επανάσταση ο Ιωάννης, γιος του Ν. Ταμπακόπουλου, υπέβαλε στην επί του Αγώνος Επιτροπή στοιχεία από το οικογενειακό του αρχείο για τη δράση του πατέρα του και για τα τεράστια ποσά που είχε διαθέσει για την Επανάσταση, και πριν από αυτή.
Σώζεται επιστολή της 11ης Μαρτίου 1821 από τον Σωτήρη Χαραλάμπη προς τον Ν. Ταμπακόπουλο με την οποία ζητείται από τον τελευταίο να καθησυχάσει τους Τούρκους των Καλαβρύτων και να κερδηθεί χρόνος, καθώς εντείνονταν οι υποψίες των Τούρκων για την επερχόμενη επανάσταση.
Παρά τις κολοσσιαίες οικονομικές και σημαντικές στρατιωτικές συνεισφορές του στον Αγώνα, ο ιστορικός Βασίλης Κρεμμυδάς αποκαλεί τον ήρωα Ν. Ταμπακόπουλο "τοκογλύφο", αναφέροντας ότι λίγο πριν την επανάσταση είχε δανείσει σε διάφορους περί τα 2 εκατομμύρια γρόσια.
Πηγές
Κατηγορία:Αγωνιστές του 1821
Ροδογύνη της Παρθίας
Η Ροδογύνη ήταν πριγκίπισσα της ελληνιστικής εποχής, κόρη του βασιλιά της Παρθίας Μιθριδάτη Α' (περ. 171 – 138 π.Χ.), και αδερφή του διαδόχου του, Φραάτη Β' (κυβέρνησε μεταξύ 138 π.Χ. και 127 π.Χ.).
Βιογραφικά στοιχεία
Το καλοκαίρι του 138 π.Χ., ο βασιλιάς του ελληνιστικού Βασιλείου των Σελευκιδών, Δημήτριος Β' Νικάτωρ συλλαμβάνεται αιχμάλωτος από τους Πάρθους. Αν και παρέμεινε μαζί τους για μια δεκαετία περίπου, για πολιτικούς λόγους του φέρθηκαν καλά και μάλιστα ο Φράατης Β' νυμφεύθηκε την κόρη του. Του χάρισε επίσης το χέρι της αδερφής του, Ροδογύνης.
Το ζευγάρι απέκτησε αρκετά παιδιά, των οποίων τα ονόματα δεν έχουν διασωθεί. Ωστόσο η Ροδογύνη πρέπει να έμεινε στην αυλή του αδερφού της όταν πια ο Δημήτριος, λίγο πριν το 129 π.Χ., μετά από ανεπιτυχείς προσπάθειες να αποδράσει, αφέθηκε ελεύθερος από τους Πάρθους με την ελπίδα να προκληθεί εμφύλιος πόλεμος στην επικράτεια των Σελευκιδών ανάμεσα στο Δημήτριο και τον αδερφό του, Αντίοχο Στ' Σιδήτη.
Τελικά ο Δημήτριος Β' ανέκτησε το θρόνο του και διεκδίκησε την πρώην σύζυγό του, Κλεοπάτρα Θεά. Ωστόσο εκείνη κάθε άλλο παρά φιλική ήταν μαζί του. Είχε ήδη παντρευτεί τον αδερφό του, Αντίοχο, αλλά και αρνήθηκε να τον βοηθήσει μετά την ήττα του από εχθρικές δυνάμεις στη Δαμασκό, πράγμα που συνετέλεσε στο θάνατό του λίγο αργότερα. Πιστεύεται από κάποιους μελετητές πως αιτία αυτών των κινήσεων της Κλεοπάτρας Θεάς ήταν η ζήλια απέναντι στο γεγονός ότι ο Δημήτριος είχε ζήσει στο πλάι της Ροδογύνης.
Τα ιστορικά αυτά γεγονότα ενέπνευσαν τον Γάλλο δραματουργό Πιερ Κορνέιγ (1606 - 1684) να γράψει την τραγωδία με τίτλο Ροδογύνη.
Δείτε επίσης
Κατηγορία:Βασίλισσες και Πριγκίπισσες Ελληνιστικής Περιόδου Κατηγορία:Βασίλισσες Κατηγορία:Πολεμίστριες
Δωμάτιο
Ιστορία
Στις πρώιμες κατασκευές, οι διαφορετικοί τύποι δωματίων μπορούσαν να προσδιοριστούν ώστε να περιλαμβάνουν υπνοδωμάτια, κουζίνες, αίθουσες λουτρών, αίθουσες υποδοχής και άλλες εξειδικευμένες χρήσεις. Οι προαναφερθείσες ανασκαφές στο Ακρωτήρι αποκάλυψαν δωμάτια που είναι χτισμένα μερικές φορές πάνω από άλλα δωμάτια που συνδέονται με σκάλες, μπάνια με συσκευές αλάβαστρου, όπως νιπτήρες, μπανιέρες και τουαλέτες, όλα συνδεδεμένα με περίπλοκα δίδυμα υδραυλικά συστήματα κεραμικών σωλήνων για κρύο και ζεστό νερό ξεχωριστά. Η αρχαία Ρώμη επέδειξε πολύπλοκες οικοδομικές μορφές με μια ποικιλία τύπων δωματίων, συμπεριλαμβανομένων μερικών από τα πρώτα παραδείγματα δωματίων για κολύμβηση σε εσωτερικούς χώρους. Ο πολιτισμός Ανασάζι είχε επίσης μια πρώιμη περίπλοκη ανάπτυξη δομών δωματίων, πιθανώς την παλαιότερη στη Βόρεια Αμερική, ενώ οι Μάγια της Κεντρικής Αμερικής είχαν πολύ προηγμένες διαμορφώσεις δωματίων ήδη από αρκετές εκατοντάδες χρόνια μ.Χ.. Τουλάχιστον από την πρώιμη δυναστεία των Χαν στην Κίνα (π.χ. περίπου 200 π.Χ.), εμφανίστηκαν κτίρια συγκροτημάτων πολυεπίπεδων άνετων δωματίων, ειδικά για θρησκευτικούς και δημόσιους σκοπούς. Αυτά τα σχέδια περιλάμβαναν πολλές δομές και κάθετες συνδέσεις δωματίων.
Κολό Τουρέ
Ο Κολό Χαμπίμπ Τουρέ (Kolo Habib Touré, 19 Μαρτίου 1981) είναι ποδοσφαιριστής από την Ακτή Ελεφαντοστού. Αγωνίζεται ως αμυντικός.
Δωμάτιο
Χώροι εργασίας
Άλλα δωμάτια προορίζονται για την προώθηση της άνεσης και της καθαριότητας, όπως η τουαλέτα και το μπάνιο, τα οποία μπορούν να συνδυαστούν ή τα οποία μπορεί να βρίσκονται σε ξεχωριστά δωμάτια. Το κοινό ισοδύναμο είναι το δωμάτιο WC, το οποίο συνήθως διαθέτει τουαλέτα και εγκαταστάσεις πλυσίματος χεριών, αλλά συνήθως καθόλου ντουζιέρα ή μπανιέρα.
Κολό Τουρέ
Τις σεζόν 2002–2009 το πέρασμά του από την Άρσεναλ και οι πολύ καλές εμφανίσεις του στο Τσάμπιονς Λιγκ τον έκαναν γνωστό στην Ευρώπη και έτσι μετά από μια ακόμα επιτυχημένη χρονιά έγινε ένας ακόμα μεγάλος ποδοσφαιριστής που βρέθηκε στο ρόστερ της Μάντσεστερ Σίτι.
Δωμάτιο
Χώροι εργασίας
Στον 17ο, 18ο και 19ο αιώνα, μεταξύ εκείνων που μπορούσαν να το αντέξουν οικονομικά, αυτές οι εγκαταστάσεις διατηρούνταν σε ξεχωριστούς χώρους. Η κουζίνα αποσπάστηκε από το κύριο μέρος του σπιτιού, ή αργότερα τοποθετήθηκε στο υπόγειο, για να μειώσει τον κίνδυνο πυρκαγιάς και να διατηρήσει τη θερμότητα και τη μυρωδιά του μαγειρέματος μακριά από το κυρίως σπίτι τους ζεστούς μήνες. Η τουαλέτα, συχνά ένα απλό αποχωρητήριο, τοποθετούταν σε ένα εξωτερικό κτίσμα ή αποχωρητήριο, για να κρατήσει τη μυρωδιά και τα έντομα μακριά από το κυρίως σπίτι.
Κολό Τουρέ
Με την εθνική ομάδα της χώρας του ο Κολό Τουρέ έφτασε μέχρι τον τελικό του Κυπέλλου Εθνών Αφρικής το 2006 και το 2012. Εκεί έχει συμπαίκτες μεταξύ άλλων τους Ντρογκμπά, Εμπουέ και τον αδερφό του Γιαγιά Τουρέ.
Δωμάτιο
Κοινωνικά δωμάτια
Μια ποικιλία τύπων δωματίων ξεχώρισε με την πάροδο του χρόνου των οποίων ο κύριος σκοπός ήταν η κοινωνικοποίηση με άλλους ανθρώπους.
Κολό Τουρέ
Ο αδερφός του αγωνιζόταν στον Ολυμπιακό και στην Μπαρτσελόνα και από το 2010 στην Μάντσεστερ Σίτι.
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Ιβοριανοί ποδοσφαιριστές Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Εθνικής Ακτής Ελεφαντοστού Κατηγορία:Ποδοσφαιριστές Άρσεναλ Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές ΑΣΕΚ Μιμοζά Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Σέλτικ Γλασκώβης Κατηγορία:Ποδοσφαιριστές Παγκοσμίου Κυπέλλου 2014 Κατηγορία:FIFA Century Club Κατηγορία:Ποδοσφαιριστές Κυπέλλου Εθνών Αφρικής 2002 Κατηγορία:Ποδοσφαιριστές Κυπέλλου Εθνών Αφρικής 2006 Κατηγορία:Ποδοσφαιριστές Κυπέλλου Εθνών Αφρικής 2010 Κατηγορία:Παίκτες νικητές Κυπέλλου Εθνών Αφρικής
Δωμάτιο
Κοινωνικά δωμάτια
Τους προηγούμενους αιώνες, πολύ μεγάλα σπίτια συχνά είχαν μια μεγάλη αίθουσα. Αυτό το δωμάτιο ονομάστηκε έτσι επειδή ήταν πολύ μεγάλο, ανεξάρτητα από την ουσιώδη χρήση του. Αρχικά ήταν κοινόχρηστος χώρος και πιθανότατα εμφανιζόταν στην κύρια κατοικία ενός κτήματος ευγενούς. Σε αυτό το δωμάτιο, μπορούσαν να συναντηθούν άτομα που είχαν δουλειά με τον ντόπιο γαιοκτήμονα ή το νοικοκυριό του. Ως το μεγαλύτερο δωμάτιο, θα μπορούσε επίσης να χρησιμοποιηθεί ως τραπεζαρία για μεγάλα συμπόσια, ή κενό από έπιπλα και με μουσική μπορούσε να μετατραπεί σε αίθουσα χορού. Στο πλάι, ή σε διαφορετικό μέρος του σπιτιού, μπορεί να βρίσκεται μια αίθουσα υποδοχής, που χρησιμοποιείται ως δωμάτιο με μεγαλύτερη ιδιωτικότητα, για να μιλήσουν η οικογένεια του ιδιοκτήτη και οι φίλοι τους.
Ένα καθιστικό ή σαλόνι είναι ένα μέρος για κοινωνικές επισκέψεις και διασκέδαση. Μερικά μεγάλα σπίτια διαθέτουν ειδικά δωμάτια για διασκέδαση. Αυτά μπορεί να περιλαμβάνουν βιβλιοθήκη, οικιακό κινηματογράφο, αίθουσα μπιλιάρδου, αίθουσα αναψυχής ή αίθουσα μουσικής.
Υπνοδωμάτιο
Ένα υπνοδωμάτιο είναι το δωμάτιο όπου βρίσκεται ένα κρεβάτι και του οποίου πρωταρχικός σκοπός είναι ο ύπνος. Ένα μεγάλο υπνοδωμάτιο μπορεί να έχει ιδιωτικό μπάνιο. Ένας ξενώνας είναι ένα υπνοδωμάτιο που χρησιμοποιείται κυρίως από τους επισκέπτες που διανυκτερεύουν. Το παιδικό δωμάτιο είναι ένα υπνοδωμάτιο για μωρά ή μικρά παιδιά. Μπορεί να είναι ξεχωριστό από το δωμάτιο παιχνιδιών, το οποίο είναι ένα δωμάτιο όπου φυλάσσονται τα παιδικά παιχνίδια.
Στο Ηνωμένο Βασίλειο, πολλά σπίτια είναι χτισμένα ώστε να περιέχουν ένα δωμάτιο κουτί (box room) που είναι εύκολα αναγνωρίσιμο, καθώς είναι μικρότερο από τα άλλα. Το μικρό μέγεθος αυτών των δωματίων περιορίζει τη χρήση τους και τείνουν να χρησιμοποιούνται ως ένα μικρό μονόκλινο υπνοδωμάτιο, ένα μικρό παιδικό υπνοδωμάτιο ή ως αποθήκη. Άλλα δωμάτια κουτιά μπορούν να φιλοξενήσουν έναν οικιακό εργαζόμενο. Παραδοσιακά, και συχνά σε εξοχικά σπίτια και σε μεγαλύτερα προαστιακά σπίτια μέχρι τη δεκαετία του 1930 στη Βρετανία, το δωμάτιο κουτί προοριζόταν για την αποθήκευση κιβωτίων, μπαούλων, βαλιτσών και παρόμοιων, αντί για χρήση ως υπνοδωμάτιο.
Δωμάτια πολλαπλών χρήσεων
Σε μικρότερα σπίτια, τα περισσότερα δωμάτια ήταν πολλαπλών χρήσεων. Σε μία γκαρσονιέρα, ένα κοινόχρηστο διαμέρισμα ή ένα στούντιο, το κύριο δωμάτιο μπορεί να εξυπηρετήσει τις περισσότερες λειτουργίες, εκτός από την τουαλέτα και το μπάνιο. Οι τύποι δωματίων πολλαπλών χρήσεων περιλαμβάνουν το ενιαίο δωμάτιο, το οποίο αφαιρεί τους περισσότερους τοίχους και πόρτες μεταξύ της κουζίνας, της τραπεζαρίας και του καθιστικού, για να δημιουργήσει έναν μεγαλύτερο, ανοιχτό χώρο.
Σε ορισμένα μέρη, ένα γυναικείο μπουντουάρ ήταν ένας συνδυασμός υπνοδωματίου και ενός μέρους για να διασκεδάσει μικρός αριθμός φίλων. Σε άλλα μέρη, το μπουντουάρ ήταν προθάλαμος πριν από την κρεβατοκάμαρά της γυναίκας.
Δωμάτιο με ιδιωτικό μπάνιο
Το δωμάτιο με ιδιωτικό μπάνιο είναι ένας τύπος δωματίου που περιλαμβάνει ιδιωτικό δωμάτιο, ιδιωτικό μπάνιο και πρόσβαση σε κοινόχρηστη κουζίνα. Το μπάνιο περιλαμβάνει γενικά ιδιωτικό μπάνιο, νιπτήρα και τουαλέτα. Τα δωμάτια με ιδιωτικό μπάνιο για φοιτητές έχουν σκοπό να παρέχουν χώρο μελέτης και ένα ήσυχο περιβάλλον.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις
Γαβριήλ Αντώνιος της Ισπανίας
Ο Γαβριήλ Αντώνιος (ισπαν. Gabriel de Borbón, 12 Μαΐου 1752 - 23 Νοεμβρίου 1788) από τον Οίκο των Βουρβόνων-Ισπανίας ήταν πρίγκιπας (infante) της Ισπανίας.
Βιογραφία
Ο Γαβριήλ Αντώνιος Φραγκίσκος Ιαβέρης Ιωάννης Νέπομουκ Ιωσήφ Σεραφίνος Πασχάλιος Σαλβάτωρ ήταν ο τέταρτος γιος του Καρόλου της Νάπολης & της Σικελίας, (μετά Κάρολος Γ΄ της Ισπανίας), και της Μαρίας Αμαλίας των Βέττιν, κόρης του Φρειδερίκου Αυγούστου Γ΄ της Σαξονίας (Αύγουστος Β΄ της Πολωνίας).
Οικογένεια
Παντρεύτηκε τη Μαριάνα Βικτωρία των Μπραγκάνσα, κόρη της Μαρίας Α΄ της Πορτογαλίας και του συζύγου και θείου της Πέτρου Γ΄, στη Λισαβόνα στις 12 Απριλίου 1785. Απέκτησαν τέκνα: Με την γέννηση του τελευταίου τους παιδιού, ο ίδιος ο ινφάντης Γαβριήλ και η σύζυγος του έπεσαν θύματα επιδημίας ευλογιάς, που οδήγησε στον θάνατο διαδοχικά τον ίδιο, τη σύζυγό του και το νεογέννητο βρέφος.
Αναφορές
Κατηγορία:Οίκος των Βουρβόνων-Ισπανίας
Νικολάι Ζελιάσκοφ
Ο Νικολάι Ζελιάσκοφ (Nikolay Jeliazkov, γεννημένος στις 26 Φεβρουαρίου 1970) είναι πρώην διεθνής πετοσφαιριστής με καταγωγή από τη Βουλγαρία. Έχει ύψος 2.00 μ. και αγωνιζόταν ως κεντρικός.
Καριέρα
Ο Νικολάι Ζελιάσκοφ θεωρείται ένας από τους καλύτερους κεντρικούς που πέρασαν από το βουλγαρικό βόλεϊ. Ως αθλητής ξεκίνησε την καριέρα του από την ΤΣΣΚΑ Σόφιας. Την περίοδο 1990-1994 κατέκτησε τρια πρωταθλήματα Βουλγαρίας και τέσσερα κύπελλα. Στη συνέχεια αγωνίστηκε στη Βραζιλία με τη Φλαμένγκο, ενώ το το καλοκαίρι του 1998 πήρε μεταγραφή στην ομάδα του Ολυμπιακού. Με τους ερυθρόλευκους κέρδισε τρία πρωταθλήματα Ελλάδας και τέσσερα κύπελλα. Την επόμενη χρονιά μεταπήδησε στον Π.Α.Ο.Κ., ενώ την περίοδο 2002-2003 αγωνίστηκε στην Α.Ε. Νικαίας με την οποία κατέκτησε το κύπελλο. Ο Ζελιάσκοφ, έκλεισε την καριέρα του στον Ηρακλή κατακτώντας το κύπελλο.
Διεθνείς συμμετοχές
Ο Νικολάι Ζελιάσκοφ αγωνίστηκε με την εθνική ομάδα πετοσφαίρισης της Βουλγαρίας από το 1990.
Πηγές
Κατηγορία:Βούλγαροι πετοσφαιριστές Κατηγορία:Πετοσφαιριστές ΠΑΟΚ
Αμβρόσιος Χόλμπαϊν
Ο Αμβρόσιος Χόλμπαϊν (γερμ. Ambrosius Holbein, περ. 1494 – περ. 1519) ήταν Γερμανός και αργότερα πολιτογραφημένος Ελβετός ζωγράφος, σχεδιαστής και εικονογράφος. Ο Αμβρόσιος ήταν ο μεγαλύτερος αδελφός (κατά περίπου τρία έτη) του πιο γνωστού ζωγράφου Χανς Χόλμπαϊν του νεότερου, αλλά φαίνεται ότι πέθανε σε ηλικία περίπου 25 ετών, αφήνοντας έτσι πίσω του περιορισμένο αριθμό έργων.
Βιογραφικά στοιχεία
right|thumb|240px|«Προσωπογραφία νεαρού άνδρα», 1518, ελαιογραφία σε ξύλο, 43 x 32 [[Εκατοστόμετρο|cm, Μουσείο Ερμιτάζ, Αγία Πετρούπολη]] Ο Αμβρόσιος, όπως και ο νεότερος αδελφός του, γεννήθηκε στο Άουγκσμπουργκ, που ήταν τότε κέντρο των τεχνών, του πολιτισμού και του εμπορίου. Ο πατέρας του, περίφημος και αυτός ζωγράφος, ο Χανς Χόλμπαϊν ο πρεσβύτερος, υπήρξε πρωτοπόρος και ηγετική μορφή στο πέρασμα της γερμανικής εικαστικής τέχνης από το γοτθικό στο Αναγεννησιακό πρότυπο. Στο ατελιέ του οι γιοι του Αμβρόσιος και Χανς πήραν τα πρώτα τους μαθήματα ζωγραφικής, καθώς και μία εισαγωγή στις τεχνικές του χρυσοχόου, του κοσμηματοποιού και του χαράκτη.
Το 1515 φαίνεται ότι ο Αμβρόσιος ζούσε στη μικρή πόλη (κωμόπολη) Στάιν αμ Ράιν της βόρειας Ελβετίας, όπου βοηθούσε έναν ζωγράφο από το Σαφχάουζεν ονόματι Τόμας Σμιντ να τελειώσει τις τοιχογραφίες στην τραπεζαρία της εκεί Μονής του Αγίου Γεωργίου. Το επόμενο έτος ο Αμβρόσιος και ο αδελφός του ο Χανς βρέθηκαν στη Βασιλεία, όπου ο Αμβρόσιος αρχικώς εργάσθηκε ως τεχνίτης στο ατελιέ του Χανς Χέρμπστερ. Το 1517 εγγράφηκε μέλος του σωματείου ζωγράφων της Βασιλείας και στις 6 Ιουνίου 1518 πολιτογραφήθηκε ως πολίτης της Βασιλείας. Ο χρυσοχόος Γιεργκ Σβάιγκερ (Jörg Schweiger), του οποίου ο Αμβρόσιος είχε φιλοτεχνήσει το πορτρέτο, εγγυήθηκε για αυτόν προκειμένου να πάρει την υπηκοότητα. Ωστόσο λίγο αργότερα ο Αμβρόσιος εξαφανίζεται από τις κάθε είδους μετέπειτα αναφορές και εκτιμάται ότι πέθανε περί το 1519. Η Βρετανίδα συγγραφέας Φράνυ Μόυλ (Franny Moyle) γράφει σχετικώς: ''«Δεν υπάρχει καμιά καταγραφή του θανάτου του Αμβροσίου, αλλά η απότομη διακοπή της εργασίας του σε ένα έτος κατά το οποίο τόσο πολλοί άνθρωποι έπεφταν θύματα επιδημίας υποδεικνύει ότι είτε κόλλησε αυτή την ασθένεια που άρχιζε με πονοκέφαλο, είτε την πανώλη που ήρθε αμέσως μετά, και πέθανε. Μια εναλλακτική πιθανότητα ήταν ότι οι ανησυχίες του για τα αβέβαια οικονομικά του ως καλλιτέχνη τον έκαναν να καταταγεί ως μισθοφόρος ... αν και με τους ιταλικούς πολέμους σε προσωρινή ανάπαυλα αυτό φαίνεται ελάχιστα πιθανό.»''
Ο Αμβρόσιος Χόλμπαϊν κατατάσσεται σήμερα στους σημαντικότερους εικονογράφους της Βασιλείας και στους εξέχοντες δημιουργούς έργων μικρών διαστάσεων.
Δημιουργίες του
Επιπλέον, το Μουσείο Τέχνης Krannert στο Ιλινόι των ΗΠΑ έχει έναν πίνακα με επιγραφή «Προσωπογραφία κοριτσιού» του Αμβροσίου Χόλμπαϊν. Αυτός ανήκε σε αυστριακή αυτοκρατορική συλλογή και, με δεδομένη τη φορεσιά της κοπέλας, που είναι παράδειγμα της ισπανικής μόδας των αρχών του 16ου αιώνα και μοιάζει πολύ με την απεικόνιση στον τάφο της Βασίλισσας Ιωάννας Α΄ της Καστίλλης, μπορεί να παριστάνει την ίδια τη Βασίλισσα αυτή.
Εξωτερικοί σύνδεσμοι
Κατηγορία:Γερμανοί ζωγράφοι Κατηγορία:Ελβετοί ζωγράφοι Κατηγορία:Καλλιτέχνες του 16ου αιώνα
Μινούς
To Minoes (αγγλ. τίτλος: Undercover Kitty) είναι μια ταινία Ολλανδικής παραγωγής, γυρισμένη το 2001 σε σκηνοθεσία Vincent Bal. Η ταινία είναι βασισμένη στο ομώνυμο παιδικό βιβλίο της Άνι Σμιντ (Annie M.G. Schmidt).
Μιχαήλ Κόμητας
Ο Μιχαήλ Κόμητας ήταν αγωνιστής του αγώνα του 1821.
Βιογραφία
Η καταγωγή του ήταν από την πόλη της Καρύταινας. Υπήρξε πολιτικός από τις πρώτες μέρες της επανάστασης. Εξεστράτευσε και έφερε τους στρατιώτες στην θέση την λεγόμενη Δούκα Σίκαλιν.
Attack on Titan
Το Attack on Titan (Ιαπωνικά:進撃の巨人 Ελληνικά:Επίθεση στον Τιτάνα) αποτελεί ιαπωνική σειρά anime, βασισμένη στο ομώνυμο manga του Hajime Isayama. Η πρεμιέρα της έγινε στις 7 Απριλίου του 2013, με σκηνοθέτη τον Tetsurō Araki και εταιρεία παραγωγής την Wit Studio. Μετράει συνολικά 4 σεζόν. Η σειρά εξελίσσεται γύρω από τον Eren Jaeger, την θετή αδερφή του Mikasa Ackerman και τον φίλο τους Armin Arlert, σε έναν κόσμο όπου τρία τείχη είναι το μόνο που χωρίζει την ανθρωπότητα από γιγάντια ανθρωποειδή που τρώνε ανθρώπους. Όταν το εξωτερικό τείχος πέφτει, οι τρεις ήρωες κατατάσσονται στον στρατό ζητώντας εκδίκηση και τον αφανισμό των τιτάνων. Θεωρείται ένα από τα καλύτερα anime όλων των εποχών.
Πλοκή
Περίπου 100 χρόνια πριν την αρχή των γεγονότων της σειράς, σε έναν δυστοπικό κόσμο εμφανίστηκαν οι τιτάνες, γιγάντια ανθρωποειδή πλάσματα τα οποία τρέφονται με ανθρώπους, χωρίς όμως να έχουν κάποιο λόγο ή πραγματική ανάγκη για τροφή. Ότι απέμεινε από την ανθρωπότητα κλείστηκε μέσα σε τρία τείχη: το εξωτερικό (Wall Maria), το μεσαίο (Wall Rose) και το εσωτερικό (Wall Sina). Μέσα στα τείχη, η ανθρωπότητα έζησε έναν αιώνα με ασφάλεια, μέχρι που μια μέρα εμφανίζονται δυο τιτάνες που κάνουν μια τρύπα στο εξωτερικό τείχος, επιτρέποντας και σε άλλους να μπούνε μέσα. Μέσα σ'αυτά τα γεγονότα, ο Eren βλέπει την μητέρα του να τρώγεται και ορκίζεται να πάρει εκδίκηση γι'αυτήν και την ανθρωπότητα. Έτσι, οι τρεις χαρακτήρες κατατάσσονται στον στρατό, σε μια μονάδα ανιχνευτών με αποστολή να ανακτήσουν τις χαμένες περιοχές από τους τιτάνες.
Ανταπόκριση
Η σειρά έχει σημειώσει μεγάλη επιτυχία μέσα και έξω από την Ιαπωνία, κάνοντας την σειρά anime με τις περισσότερες εισπράξεις για το 2013 στην Ιαπωνία, και την όγδοη σειρά anime με τις περισσότερες εισπράξεις για την δεκαετία του 2010.
Κριτικές
Η σειρά έχει δεχθεί ως επί το πλείστον θετικές κριτικές, με τους κριτικούς να επαινούν την ιστορία, το γράψιμο, το animation, τις σκηνές δράσης, τους χαρακτήρες και τη μεταγλώττιση, αν και κάποιοι επέκριναν την σκοτεινή θεματική.
Παραπομπές
Κατηγορία:Σειρές anime
Δημήτριος Κοντόσταυλος
Ο Δημήτριος Κοντόσταυλος ήταν αγωνιστής στην Επανάσταση του 1821.
Βιογραφικά στοιχεία
Η καταγωγή του ήταν από τη Βυτίνα της επαρχίας Καρύταινας. Ήταν ένας από τους πολυμαθέστατους του Γένους. Μαθήτευσε στην πατρίδα του, τη Βυτίνα, και αργότερα πήγε στο Παρίσι, όπου τελειοποίησε τος σπουδές του και έμαθε πολλές γλώσσες. Από εκεί μετέβη στην Οδησσό και από εκεί στη Βλαχία, ακολουθώντας τον πρίγκιπα Αλέξανδρο Υψηλάντη και τους συγγενείς του Γιαννάκη Κολοκοτρώνη, τον Χριστόφορο Ζαχαριάδη, τον Ιωάννη Πέτα ή Βαπτιστή από τη Ζάκυνθο και τον Αποστόλη Κολοκοτρώνη.
Πηγές
Κατηγορία:Αγωνιστές του 1821
Αρχιεπίσκοπος Καναδά Σωτήριος
Ο Αρχιεπίσκοπος Καναδά Σωτήριος Αθανασούλας (Άρτα, 19 Φεβρουαρίου 1936) είναι Έλληνας Ιεράρχης του Οικουμενικού Πατριαρχείου και Αρχιεπίσκοπος Καναδά και Έξαρχος πάσης Αρκτικής.
Βιογραφικά στοιχεία
Ο Αρχιεπίσκοπος Σωτήριος (Αθανασούλας) γεννήθηκε στην Άρτα στις 19 Φεβρουαρίου 1936. Αποφοίτησε από τη Θεολογική Σχολή του Πανεπιστημίου Αθηνών και απέκτησε μεταπτυχιακό τίτλο στη Θεολογία από το Πανεπιστήμιο του Μόντρεαλ.
Μιλά ελληνικά, αγγλικά και γαλλικά. Λαϊκός, ακόμμη, υπηρέτησε ως Επιμελητής στη Θεολογική Σχολή στη Βοστόνη. Χειροτονήθηκε διάκονος στις 17 Ιουλίου 1962 και ιερέας στις 18 Ιουλίου 1962. Από τότε και μέχρι σήμερα υπηρετεί ως κληρικός στον Καναδά. Εξελέγη επίσκοπος στις 18 Δεκεμβρίου 1973 και χειροτονήθηκε στις 27 Ιανουαρίου 1974. Στις 24 Σεπτεμβρίου 1996 ανυψώθηκε σε Μητροπολίτη Τορόντο και Υπέρτιμο και Έξαρχο παντός Καναδά και στις 12 Ιουνίου,
Υπηρέτησε ως Αντιπρόεδρος του Χριστιανικού Περιπτέρου της Διεθνούς Εκθέσεως "Expo '67" στο Μόντρεαλ. Υπηρέτησε ως μέλος του Αρχιεπισκοπικού Συμβουλίου της Αρχιεπισκοπής Βορείου & Νότιας Αμερικής (1968-1996) και ως διαχειριστής της ίδιας Αρχιεπισκοπής (1996). Διετέλεσε Μέλος του Διοικητικού Συμβουλίου του Πανεπιστημίου του Τορόντο (1975-1978). Επισκέφτηκε την Κίνα (1981) με το Καναδικό Συμβούλιο Εκκλησιών και την Αυστραλία με το Παγκόσμιο Συμβούλιο Εκκλησιών (1982).
Όταν ανέλαβε τα καθήκοντά του ως Επίσκοπος στον Καναδά, υπήρχαν 22 Ενορίες που έφθασαν πλέον τις 75. Κατά τη διάρκεια της Αρχιερατικής υπηρεσίας του, η τότε Ιερά Επισκοπή, μετέπειτα Μητρόπολη και σήμερα Ιερά Αρχιεπισκοπή Καναδά ίδρυσε τις ετήσιες συνελεύσεις των νέων (1980) και τη μηνιαία εφημερίδα "Ορθόδοξη διαδρομή" (1982), τις Κοινωνικές Υπηρεσίες (1984), τα Metahomes (1984), που παρέχει μεταβατική στέγαση για τους άστεγους και την Ελληνορθόδοξη Αδελφότητα του Καναδά (1987). Επίσης, το εβδομαδιαίο τηλεοπτικό πρόγραμμα "Ορθόδοξη Φωνή" (1990), που μεταδίδεται σε όλο τον Καναδά και τη Σχολή Βυζαντινής Μουσικής (1991), την γυναικεία Ιερά Μονή Πατροκοσμά στο Οντάριο και την γυναικεία Ιερά Μονή Παναγίας της Παρηγορητίσσης στο Κεμπέκ (1993), την Ελληνική Ορθόδοξη Εκπαίδευση του Οντάριο (ημερήσια σχολεία-1996) και την Ορθόδοξη Θεολογική Ακαδημία του Τορόντου (1998). Έχει συνθέσει και δημοσιεύσει: "Ορθόδοξη Κατήχηση" στα αγγλικά και στα ελληνικά σε έμμετρο και πεζό λόγο. Έχει τιμηθεί με το Χρυσό Μετάλλιο του Καναδά, το μετάλλιο για τα "125 χρόνια Καναδάς", το χρυσό Ιωβηλαίο της Βασίλισσας Ελισάβετ Β (2002), το μετάλλιο της πόλης των Αθηνών και το μετάλλιο Jubilee Diamond της Βασίλισσας Ελισάβετ Β ', της πόλεως των Αθηνών και του Ανωτέρου Ταξιάρχου του Τάγματος του Φοίνικα της Ελλάδας.
Παραπομπές
Κατηγορία:Μητροπολίτες του Οικουμενικού Πατριαρχείου Κατηγορία:Αρχιεπίσκοποι Καναδά
Τζέιμς Γκαλάνος
242x242px|thumb|right|Η Νάνσι Ρέιγκαν με επίσημο ένδυμα του Τζέιμς Γκαλάνος στο Λευκό Οίκο το 1981.
Ο Τζέιμς Γκαλάνος (αγγλικά: James Galanos, 20 Σεπτεμβρίου 1924 - 30 Οκτωβρίου 2016) ήταν Αμερικανός σχεδιαστής μόδας, ελληνικής καταγωγής. Θεωρείται ο άρχοντας του prêt-a-porter (ετοιμοφόρετο ένδυμα). Έγινε γνωστός για τη δεξιοτεχνία του στην κοπή μοντέλων, που έραβε με ευρωπαϊκά υφάσματα από σιφόν, μετάξι, βελούδο, στόφες, χειροποίητα σταμπωτά μεταξωτά και δαντέλες και για τα μαύρα κρεπ φορέματά του.
Βιογραφία
Ο Τζέιμς Γκαλάνος γεννήθηκε στη Φιλαδέλφεια (Πενσυλβάνια) των Η.Π.Α. από Έλληνες μετανάστες (με καταγωγή από τη Νάουσα). Αφού τελείωσε το Bridgeton High School στο Νιού Τζέρσεϊ συνέχισε τις σπουδές του στο Traphagen School of Fashion της Νέας Υόρκης όπου και αποφοίτησε το 1943. Κατόπιν και για ένα χρόνο (1944-1945) εργάστηκε σαν βοηθός της Χάτι Κάρνεγκι στη Νέα Υόρκη ενώ το 1946-1947 εργάστηκε στα Columbia Studios του Χόλιγουντ ως σχεδιαστής κοντά στον Jean Louis.
To 1947 και για ένα χρόνο μαθήτευσε δίπλα στον Robert Piguet, στον ομώνυμο οίκο μόδας στο Παρίσι. Το 1948-1949 εργάζεται στον Davidow στη Νέα Υόρκη. Το 1951 στο Λος Άντζελες ιδρύει την James Galanos Originals και όλη του η συλλογή αγοράζεται από τα Saks Fifth Avenue. Από την πρώτη του κιόλας συλλογή οι δημιουργίες του καταξιώνονται για την υψηλή ποιότητά τους αν σκεφτεί κανείς ότι ήταν ετοιμοφόρετα ενδύματα και όχι δημιουργίες υψηλής ραπτικής. Την επόμενη χρονιά κάνει την πρώτη του επίδειξη και ταυτόχρονα ανοίγει δική του μπουτίκ στη Νέα Υόρκη. Το 1980 δημιουργεί τα Parfums Galanos και το 1984 τα Galanos Furs. Συνταξιοδοτήθηκε το 1998 αλλά αφοσιώθηκε στην άλλη μεγάλη αγάπη του, τη φωτογραφία. Δημιουργίες του υπάρχουν στις συλλογές μεγάλων μουσείων όπως των Smithsonian Institution, Metropolitan Museum, Brooklyn Museum, Philadelphia Museum, Ohio State University, Dallas Museum of Art.
Κατά καιρούς οι δημιουργίες του Γκαλάνος φορέθηκαν από διάφορες διάσημες γυναίκες όπως οι Νταϊάνα Ρος, Ρόζαλιντ Ράσελ, Ιβάνα Τραμπ, Γκρέις Κέλι, Τζάκι Ωνάση, Ελίζαμπεθ Τέιλορ, Μπάρμπαρα Στρέιζαντ και οι πρώτες κυρίες των των ΗΠΑ Νάνσι Ρέιγκαν και Λέιντι Μπερντ Τζόνσον.
Πέθανε στο Δυτικό Χόλιγουντ στις 30 Οκτωβρίου 2016 σε ηλικία 92 ετών.
Εξωτερικοί σύνδεσμοι
Κατηγορία:Αμερικανοί σχεδιαστές μόδας Κατηγορία:Αμερικανοί ελληνικής καταγωγής
Θησαυρός (περιοδικό)
Ο «Θησαυρός» ήταν περιοδικό ποικίλης ύλης που εξεδίδετο κατά τον 20ο αιώνα και γνώρισε μεγάλη επιτυχία.
Ιδιαίτερα γνωστός έμεινε από την σειρά δημοφιλών γελοιογραφιών «Η Χοντρή του Θησαυρού», μια παχύσαρκη κυρία, τεραστίων διαστάσεων, η οποία καταπίεζε τον μικροκαμωμένο σύζυγό της Ζαχαρία.
Έκδοση
Το περιοδικό «Θησαυρός», στην μορφή που ήταν ευρέως γνωστή, εξεδίδετο από το 1938 έως το 1967. Όμως, για πρώτη φορά εξεδόθη στις 23 Νοεμβρίου 1922 ως «Εβδομαδιαίον Εγκυκλοπαιδικόν Περιοδικόν» μικρού μεγέθους (10,5 cm X 16,5 cm). Από το 4ο τεύχος του μεγάλωσε όμως το σχήμα του (14,5 cm X 21,0 cm).
Ενώ εκδιδόταν ως λαϊκό έντυπο, έγραφαν σε αυτό ορισμένες εκ των πιο σημαντικών φυσιογνωμιών τής εποχής εκείνης, όπως οι Θεόδωρος Βελλιανίτης, Γρηγόριος Ξενόπουλος, Παύλος Νιρβάνας, Δημητρός Δάλλας, Νίκος Σηφάκης, Στέφανος Δάφνης, Νίκος Ευστρατιάδης, Α. Ζαφειρόπουλος, Νίκος Νικολαΐδης κ.α.
Στο εξώφυλλό του τυπωνόταν πάντα μια λιθογραφία τού Γεωργίου Σταύρου τής Εθνικής Τραπέζης, η οποία φερόταν ως μέρος τού λογότυπου τού περιοδικού, κάτι που εξηγείτο αφού η Εθνική Τράπεζα ήταν χορηγός τού περιοδικού και διαφημιζόταν αντιστοίχως με διαφημίσεις της να καταλαμβάνουν και τα περισσότερα οπισθόφυλλα τού περιοδικού.
Τα γραφεία τού περιοδικού βρίσκονταν στην οδό Σταδίου 4.
Ύλη του περιοδικού.
Σύντομα, για να τονώσει την κυκλοφορία του, το περιοδικό καθιέρωσε και σύστημα διανομής δώρων.
Στην ύλη του έχουν περιληφθεί σημαντικές πληροφορίες και πάσης φύσεως τεκμήρια.
Σχέσεις Ελλάδας-Ισπανίας
Οι σχέσεις Ελλάδας-Ισπανίας είναι οι διμερείς σχέσεις μεταξύ της Ελλάδας και της Ισπανίας. Και οι δύο χώρες είναι μέλη της Ευρωπαϊκής Ένωσης, του ΝΑΤΟ, του Οργανισμού για την Ασφάλεια και τη Συνεργασία στην Ευρώπη, του ΟΟΣΑ, της Ένωσης για τη Μεσόγειο και των Ηνωμένων Εθνών.
Ιστορία
μικρογραφία|200x200εσ| Ο Υπουργός Εξωτερικών της Ελλάδας [[Δημήτρης Δρούτσας συναντήθηκε με τον Υπουργό Εξωτερικών της Ισπανίας Μιγκέλ Άνγκελ Μορατίνος στο Υπουργείο Εξωτερικών της Ελλάδας. ]]
Στην αρχαιότητα, τμήματα της μεσογειακής ακτής της Ισπανίας αποικίστηκαν από Έλληνες (Εμπόριο και Ρόζες, Χιρόνα και πιθανώς Σαγούντο και Ντένια κοντά στη Βαλένθια). Στα τέλη του Μεσαίωνα, τμήματα της Ελλάδας ήταν υπό την Αραγωνική κυριαρχία (το Δουκάτο των Αθηνών και το Δουκάτο Νέων Πατρών). Ο Αναγεννησιακός ζωγράφος Δομήνικος Θεοτοκόπουλος (γνωστός ως El Greco) ήταν ελληνικής καταγωγής, όπως και η βασίλισσα Σοφία της Ισπανίας. Ένας άλλος πολιτιστικός δεσμός μεταξύ των δύο χωρών είναι η Εβραϊκή κοινότητα των Σεφαρδίτων της Ελλάδας, ιδιαίτερα οι Εβραίοι της Θεσσαλονίκης, οι οποίοι παραδοσιακά μιλούσαν ισπανοεβραϊκά. Και οι δύο χώρες είναι οι πόρτες της Ευρώπης και μοιράζονται τον ίδιο Ελληνολατινικό ή Μεσογειακό πολιτισμό, μαζί με την Ιταλία και την Πορτογαλία.
Κατάλογος διμερών συμφωνιών
Οι ακόλουθες είναι οι υπάρχουσες συμφωνίες μεταξύ των χωρών.
== Κατάλογος διμερών επισκέψεων ==
Σημειώσεις
Ισπανια Ελλαδα
Hyundai Rotem
Η Hyundai Rotem είναι μια Νότιο Κορεάτικη εταιρία που κατασκευάζει τροχαίο υλικό, αμυντικά προϊόντα και εξοπλισμό εργοστασίων. Είναι θυγατρική της Hyundai Motor Group.
Ιστορία
Ιδρύθηκε το 1977 και παρέδωσε την πρώτη αμαξοστοιχία της το 1979 στη Νοτιά Κορέα. Το 2001 αγοραστικέ από τη Hyundai Motor Group και το 2007 άλλαξε το όνομα σε Hyundai Rotem με σκοπό να αναδείξει τη νέα αυτή εταιρική της ταυτότητα. Σήμερα είναι μια από της μεγαλύτερες και πιο γνωστές εταιρίες του κλάδου της στη Νότια Κορέα αλλά και παγκόσμιος αφού δραστηριοποιείτε σε πάνω από 50 χώρες απασχολώντας 3900 εργαζόμενος.
Μετρό Αθήνας
Η αρχική της εμφάνιση έγινε το 2004 όταν παρέδωσε, για της ανάγκες τον Θερινών Ολυμπιακών Αγώνων, 21 συρμούς δεύτερης γενιάς για της γραμμές 2 και 3. Στη συνέχεια μειοδότησε και στον επόμενο διαγωνισμό προμήθειας 28 συρμών για της γραμμές 2 και 3 παραδίδοντας σταδιακά την τρίτη γενιά συρμών το 2011.
Δεύτερη Γενιά Συρμών
Η κοινοπραξία Hawna-Rotem, Mitsubishi Vapor και Knorr-Bresme αναδείχτηκε ο ανάδοχος για την προμήθεια τον συρμών δεύτερης γενιάς της Αθήνας. Οι συρμοί αυτοί ήταν η επιτομή της τεχνολογίας με χαρακτηριστικά που τους έκανε αισθητά πιο φιλικούς στη χρήση από τους αντίστοιχους γαλλικο-γερμανικής κατασκευής της πρώτης γενιάς. Ειδικότερα αυτοί είχαν κλιματισμό, εσωτερικές πινακίδες προορισμού, γέφυρες επικοινωνίας μετάξι οχημάτων, χώρους αποκλειστικής χρήσης από άτομα με ειδικές ανάγκες και κομβία ανοίγματος θυρών για χρήση της ώρες εκτός αιχμής. Επίσης ένα ιδιαίτερο χαρακτηριστικό τον συρμών αυτών είναι πως 7 από αυτούς είναι διρευματικής τεχνολογίας και μπορούν να ηλεκτροδοτηθούν τόσο από τρίτη ράγα 750V DC οσό και από υπέργεια καλώδια 25 kV AC. Έχουν, λοιπών, τη δυνατότητα να κινούνται και στο δυτικό του ΟΣΕ στα 25 kV χρησιμοποιώντας παντογράφους. Εξυπηρετώντας κατ' αυτον τον τρόπο το τμήμα της γραμμής 3 από Δουκίσσης Πλακεντίας μέχρι το Αεροδρόμιο σε γραμμές κοινής χρήσης με τον προαστιακό σιδηρόδρομο.
Τρίτη Γενιά συρμών
Εν μέσω οικονομικής κρίσης η Ελλάδα υποδέχτηκε το 2011 την τρίτη γενιά συρμών από την κοινοπραξία Hyundai Rotem/Siemens. Ο διαγωνισμός ήταν προϋπολογισμού 160 εκατ. ευρώ και υπογράφηκε το 2009. Προσφέρουν ορισμένα επιπλέων λειτουργικά χαρακτηριστικά σε σχέση με τους συρμούς δεύτερης γενιάς. Πάνω από τις θύρες υπάρχουν ηλεκτρονικοί διαδραστικοί χάρτες του δικτύου του μετρό, οπτικές ένδειξης για τη μη λειτουργείας θύρας και κάμερες εξωτερικά και εσωτερικά τους. Μέχρι σήμερα αποτελούν τους νεότερους συρμούς σε όλες της γραμμές του Μητροπολιτικού σιδηροδρόμου Αθήνας. Αν και οι συρμοί αρχίσαν να παραδίδονται τέλη του 2011 οι ελλείψεις προσωπικού και οι δυσκολίες προσαρμογής τους στο δύτικο σήμαινε πως οι συρμοί έκαναν περίπου τρία χρόνια να εισέρθουν σε κανονική κυκλοφορία.
Τραμ Αθήνας
Στον διαγωνισμό για τους 25 συρμούς δεύτερης γενιάς του Τραμ Αθήνας με προϋπολογισμό ύψους 64,25 εκατ. ευρώ κατεθεσαν προσφορες η Hyundai Rotem, η Škoda και η Alstom. Εν τέλη μειοδότης ανακηρύχθηκε η γαλλική Alstom όμως παρατηρείτε αμείωτο το ενδιαφέρον της Hyundai Rotem για την εγχώρια ελληνική αγορά.
Παραπομπές
Κατηγορία:Νοτιοκορεατικά εμπορικά σήματα
Μικροϊστορία
Η Μικροϊστορία είναι μια μορφή της επιστημονικής κοινωνικής Ιστορίας, που πρωταρχικό σκοπό έχει να συμπεριλάβει στο επιστημονικό ιστορικό αφήγημα ανθρώπους που κινήθηκαν ιστορικά μακριά από τον χώρο των επωνύμων πρωταγωνιστών των ιστορικών εξελίξεων -π.χ. μακριά από τους χώρους λήψης των αποφάσεων της "υψηλής πολιτικής" των κρατών-, ώστε να ρίξει φως στις επιπτώσεις των κεντρικών ιστορικών γεγονότων στη ζωή και στον τρόπο σκέψης των απλών ανθρώπων. Η Μικροϊστορία συχνά εξετάζει πλευρές μιας τοπικής Ιστορίας σε μικρή κλίμακα (λόγου χάριν, την ιστορία μιας περιορισμένης γεωγραφικής περιφέρειας μιας χώρας στη χρονική έκταση μιας τετραετίας) και όχι σπάνια επικεντρώνεται στην εξιστόριση της καθημερινότητας απλών ανθρώπων σε μια δοσμένη, μικρής έκτασης, χρονική περίοδο.Έτσι, συχνά στοχεύει στο να ρίξει φως σε γεγονότα και περιστατικά που έμειναν στο περιθώριο ή που δεν συμπεριελήφθησαν στην παραδοσιακή ιστοριογραφία.
Όπως εύστοχα σημειώνει ο Έντουαρντ Μιούιρ (Edward Muir), η Μικροϊστορία στοχεύει στο «να φωτίσει την ιστορική αιτιότητα στο επίπεδο των μικρών ομάδων, όπου λαμβάνει χώρα το μεγαλύτερο κομμάτι της ζωής». Η μικροϊστορία αναπτύσσεται σε διαλεκτική σχέση με την μακροϊστορία, όταν ο ιστορικός προσπαθεί να εντοπίσει ομοιότητες και διαφορές ανάμεσα στην εκδήλωση ενός ιστορικού φαινομένου στο τοπικό επίπεδο σε σχέση με το γενικό, και κυρίως όταν προσπαθεί να διαπιστώσει τον βαθμό επηρεασμού της μικροϊστορίας από την μακροϊστορία και το αντίστροφο.
Σχέσεις Ελλάδας-Νότιας Αφρικής
Οι σχέσεις Ελλάδας-Νότιας Αφρικής είναι οι διμερείς σχέσεις μεταξύ της Ελλάδας και της Νότιας Αφρικής. Η παρουσία μιας μεγάλης ελληνικής διασποράς στη Νότια Αφρική, οδήγησε στην καθιέρωση διπλωματικών σχέσεων ήδη από τις αρχές του 20ου αιώνα. Οι σχέσεις είναι εγκάρδιες και ενισχύθηκαν ύστερα από το Β' Παγκόσμιο Πόλεμο, κατά τη διάρκεια του οποίου και οι δύο χώρες ήταν σύμμαχοι. Η Ελλάδα έχει πρεσβεία στην Πρετόρια, γενικό προξενείο στο Γιοχάνεσμπουργκ και 2 προξενεία στο Κέιπ Τάουν και στο Ντέρμπαν. Η Νότια Αφρική διαθέτει πρεσβεία στην Αθήνα και επίτιμο προξενείο στη Θεσσαλονίκη.
Εξωτερικοί σύνδεσμοι
Νοτια Αφρικη Ελλαδα
Κωνσταντίνος Συρίγος
Ο Κωνσταντίνος Συρίγος (1964) είναι πανεπιστημιακός γιατρός με ειδίκευση στη Παθολογία και στη Παθολογική Ογκολογία. Σήμερα είναι Καθηγητής και Διευθυντής της Γ' Παθολογικής Κλινικής και του Ομώνυμου Εργαστηρίου, της Ιατρικής Σχολής, στο Εθνικό και Καποδιστριακό Πανεπιστήμιο Αθηνών.
Εκπαίδευση
Εισήχθη στην Ιατρική Σχολή του Εθνικού και Καποδιστριακού Πανεπιστημίου Αθηνών (ΕΚΠΑ), όπου έλαβε την προπτυχιακή εκπαίδευσή του και αποφοίτησε  το 1988. Εκπόνησε τη Διδακτορική Διατριβή του στο Εργαστήριο Παθολογικής Φυσιολογίας της Ιατρικής Σχολής ΕΚΠΑ και ανακηρύχθηκε Διδάκτωρ του ΕΚΠΑ το 1995, με βαθμό «Άριστα». Ακολούθως μετεκπαιδεύτηκε στο Νοσοκομείο Hammersmith NHS του Λονδίνου πάνω στην ανάπτυξη νέων φαρμάκων, στην Ογκολογία. Μετά από σχετικές εξετάσεις έλαβε τους τίτλους Master of Philosophy (M.Phil.) και Διδακτορικού Διπλώματος Φιλοσοφίας (Ph.D.) από το Imperial College of Science, Technology and Medicine University of London (2000).
Ερευνητικό έργο
Το ερευνητικό έργο του εστιάζεται στη μεταφραστική έρευνα και στην ανάπτυξη και κλινική δοκιμή νέων, καινοτόμων φαρμάκων στην Ογκολογία. Συνεργάζεται με πολλά διεθνή ερευνητικά ιδρύματα και έχει συμμετάσχει σε περισσότερες από 250 κλινικές μελέτες Φάσης I-IV, για πολλές μορφές καρκίνου. Από το ερευνητικό έργο του έχουν προκύψει πάνω από 600 διεθνείς δημοσιεύσεις και 30.000 βιβλιογραφικές αναφορές στο έργο του.
Ακαδημαϊκό έργο
Σε προπτυχιακό επίπεδο είναι ο Επιστημονικός Υπεύθυνος του κατ’ επιλογήν υποχρεωτικού μαθήματος της Ιατρικής Σχολής ΕΚΠΑ «Παθολογική Ογκολογία». Σε μεταπτυχιακό επίπεδο έχει υπάρξει επιβλέπον μέλος ΔΕΠ και μέλος τριμελούς επιτροπής σε πολυάριθμες Διδακτορικές Διατριβές. Είναι ιδρυτής, επιστημονικός διευθυντής και διευθυντής προγράμματος δύο Προγραμμάτων Μεταπτυχιακών Σπουδών της Ιατρικής Σχολής Αθηνών: «Ανάπτυξη Νέων Φαρμάκων: Έρευνα, Κυκλοφορία και Πρόσβαση» και «Ογκολογία Θώρακος: Σύγχρονη Κλινική-Εργαστηριακή Προσέγγιση & Έρευνα». Υπήρξε Επισκέπτης Καθηγητής Παθολογίας (Adjunct Professor of Medicine), στο Pittsburgh School of Medicine (UPMS), Penn, USA (2012-2018), ενώ από το 2008 είναι Επισκέπτης Καθηγητής Ογκολογίας Θώρακος (Visiting Professor of Thoracic Oncology), στο Yale School of Medicine, Yale Cancer Center & Smilow Cancer Hospital, CT, USA. Είναι επιμελητής έκδοσης (chief editor) 9 διεθνών και 5 ελληνικών πολυσυγγραφικών επιστημονικών τόμων, ενώ είναι συγγραφέας δεκάδων κεφαλαίων σε επιστημονικούς τόμους.